تورکیه، مکزیک‌ده دونن میدانا گلن و چوخ سایدا نفرین اؤلومونه سبب اولان زلز‌له موناسیبتیله مکزیک حکومتی و خالقی ایله همرای‌لیک ایچری‌سینده اولدوغونو بیلدیریب.
خاریجی ایشلر ناظیرلیگین‌دن ائدیلن یازیلی آچیقلامادا، اؤلکه‌نین پوئبلا ایالتینده میدانا گلن زلز‌له‌نین یوزلرله جان ایتکی‌سینه و ضرره یول آچدیغی‌نین کدرله اؤیرنیلدیگی بیلدیریلیب.
بیاناتدا،
مکزیک" خالقی‌نین آجیسینی بؤلوشور، اؤلن‌لرین یاخین‌لارینا تسلیتینی چاتدیریر، یارا‌لی‌لارا شیفا آرزولاییریق. دوست مکزیک حکومتی و خالقی گوجلو همرای‌لیک دویغولاریمیزی تکرارلایارکن، احتیاج اولماسی حالیندا تورکیه‌نین مکزیک‌ه الین‌دن گلن دستگی وئرمه‌یه حاضیر اولدوغونو بیل‌دیریریک". ایفاده‌لرینه یئر وئریلیب.
مکزیک میللی سیویل ساوونما آژانسی، مرکزی پوئبلا ایالتینه باغلی رابوسو شهری‌نین 5 کیلومتر شمال-شرقینده، 51 کیلومتر درین‌لیکده قید ائدیلن زلز‌له‌ده اؤلنلرین ساییسی‌نین 248ه چیخدیغینی بیلدیرمیشدی.
